امریکا قوشمه ایالت لری ده جمهوررئیسلیک سیلاو لری بوییچه نا انیقلیق و پوسته آرقه لی بیریلگن رای لر بیلن علاقه لی بحث و مناظره لر کوپلب ایالت لر ده مظاهره گه سبب بولدی.
مظاهره چی لر, نیویورک, فلدلفیا, شیکاگو و لوس انجلیس داخل امریکا نینگ هر تامانی ده ایککینچی کیچه ده هم ناراضی چیلیک نمایش لری اوتکزدی.
دموکرات لرنینگ کاندیدی جو بایدن نینگ سیلاو ده غالب بولگن نیویورک نینگ ایککی فرقلی منطقه سیده ناراضی چیلیک نمایش لری اوتکزگن رای بیروچی لر, منهاتن ده 5- جاده ده گی ترامپ تاوور بنا سی یقینیده مطبوعاتی کنفرانس ترتیب له شی آرتیدن اوز مظاهره لری نی دوام ایتتیردی.
یونیَن میدانی یقینیده یول نی یاپیب قویگن مظاهره چی لر پولیس نینگ مداخله سی گه دوچ کیلیب قالدی, کوپلب نمایشچی پولیس تامانیدن نظارت آستیگه آلیندی.
فلدلفیا, دیتروید و شیکاگو کبی شهر لرده نمایشچی لر, "رای لرنینگ همه سی نی سنه" شعاری بیلن تینچلیک سیور بیر شکلده مظاهره قیلرایکن, حساس ایالت لردن بیری بولگن میشگان ده ایسه ایریم حادثه لر یوز بیردی.
لوس انجلیس شهریده توناوون ایریم نمایشچی لر نظارت آستیگه آلینرایکن, بوگون ایسه جدی بیر حادثه یوز بیرمه دی.
می آیی ده, قاره تنلی جورج فلوید نینگ پولیس تامانیدن اولدیریلگن مینیاپولیس شهریده ایسه یول نی توسیب قویگن نمایشچی لر نظارت آستیگه آلیندی.
ماریلند ایالتی نینگ بالتیمور شهریده 30 کیشی لیک بیر گروپ, ترامپ نینگ وقتی دن آلدین غالب بولگن لیگی نی اعلان ایتگن لیگی گه قرشی تینچلیک سیور ناراضی چیلیک نمایش لری اوتکزر ایکن, پایتخت واشنگتن دی سی ده پولیس دیپارتمنتی, مظاهره قاعده لری گه اویغون حرکت ایتمس لیک, هجوم و زورانلیککه تشویق ایتیش جرمی بیلن 4 کیشی نینگ نظارت آستیگه آلینگن لیگی نی معلوم قیلدی.
دیتروید شهریده ایسه, بیر گروپ جمهوریتچی رای لر نی سنه ش مرکزی گه اجازت بیریلمه لیگی سببلی مسئول لر بیلن جنجال قیلدی.
"ایچکری کیره ی لیک", "سنه ش فعالیتی نی توخته تینگ" دیب شعار بیرگن بیر گروپ پولیس تامانیدن هیده ب یوباریلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
